CELEX ID: 32019R0516

--- ENGLISH ---

Document:
$en_document

Summary:
$en_summary

--- DANISH ---

Document:
29.3.2019
DA
Den Europæiske Unions Tidende
L 91/19
EUROPA-PARLAMENTETS OG RÅDETS FORORDNING (EU) 2019/516
af 19. marts 2019
om harmonisering af bruttonationalindkomsten i markedspriser og om ophævelse af Rådets direktiv 89/130/EØF, Euratom og Rådets forordning (EF, Euratom) nr. 1287/2003 (»BNI-forordningen«)
(EØS-relevant tekst)
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 338, stk. 1,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
efter den almindelige lovgivningsprocedure 
(
1
)
, og
ud fra følgende betragtninger:
(1)
Bruttonationalindkomsten i markedspriser (BNI) danner grundlag for beregningen af den største del af egne indtægter i Unionens almindelige budget. Det er derfor nødvendigt at gøre dette aggregat endnu mere sammenligneligt, pålideligt og fuldstændigt.
(2)
Der, hvor statistikker anvendes direkte til administrative formål og til udformning af politikker på EU-plan og nationalt plan, er det særlig vigtigt med statistisk integritet gennem overholdelse af principperne i adfærdskodeksen for europæiske statistikker som revideret og opdateret af Udvalget for det Europæiske Statistiske System (ESSC) den 16. november 2017 og i Europa-Parlamentets og Rådets forordning (EF) nr. 223/2009 
(
2
)
.
(3)
Disse statistiske data er også et vigtigt analytisk redskab til koordinering af de nationale økonomiske politikker og til forskellige EU-politikker samt til forskningsaktiviteter.
(4)
I overensstemmelse med artikel 2, stk. 7, i Rådets afgørelse 2014/335/EU, Euratom 
(
3
)
 forstås der ved BNI (til beregning af egne indtægter) en årlig BNI i markedspriser i henhold til den metode, som er fastlagt i bilag A til Europa-Parlamentets og Rådets forordning (EU) nr. 549/2013 
(
4
)
, der oprettede det reviderede europæiske nationalregnskabssystem (ENS 2010). I overensstemmelse med artikel 10, stk. 1, i afgørelse 2014/335/EU, Euratom og med forbehold af artikel 10, stk. 2, i nævnte afgørelse blev Rådets afgørelse 2007/436/EF, Euratom 
(
5
)
 ophævet.
(5)
Det er afgørende, at BNI-dataene er sammenlignelige på tværs af medlemsstaterne, og at de relevante definitioner og regnskabsregler i ENS 2010 overholdes. Med henblik herpå bør de beregningsmetoder og basisdata, der faktisk anvendes, muliggøre en korrekt anvendelse af definitionerne og regnskabsreglerne i ENS 2010.
(6)
Det er afgørende, at de kilder og metoder, der anvendes til udarbejdelse af BNI-data, er pålidelige. Det indebærer, at der så vidt muligt bør anvendes afprøvede metoder på robuste, egnede og opdaterede basisstatistikker.
(7)
Det er afgørende, at BNI-dataene er fuldstændige. Disse data bør derfor også omfatte uformelle og uregistrerede aktiviteter og transaktioner og andre aktiviteter og transaktioner, der ikke indberettes i statistiske undersøgelser eller til skattemyndighederne, socialmyndighederne og andre administrative myndigheder. En bedre BNI-dækning forudsætter udvikling af egnede statistiske grundlag og beregningsmetoder til at udarbejde pålidelige statistikker og, hvor dette er relevant, til at foretage de nødvendige tilpasninger, idet huller og dobbelttælling undgås.
(8)
Rådets forordning (EU, Euratom) nr. 608/2014 
(
6
)
 indeholder bestemmelser om kontrolbesøg i medlemsstaterne for at kontrollere egne indtægter. Med henblik på kontrol af BNI bør Kommissionen (Eurostat) kunne foretage BNI-informationsbesøg for at kontrollere kvaliteten af BNI-aggregaterne og deres bestanddele og for at kontrollere overholdelse af ENS 2010 samt for at sikre, at BNI-dataene er sammenlignelige, pålidelige og fuldstændige. Kommissionen (Eurostat) bør overholde reglerne om statistisk fortrolighed. Det har afgørende betydning, at repræsentanter for de nationale statistiske myndigheder deltager i BNI-informationsbesøg i andre medlemsstater for at øge gennemsigtigheden og kvaliteten i proceduren for kontrol af BNI.
(9)
For at sikre at BNI-dataene i overensstemmelse med ENS 2010 er pålidelige, fuldstændige og i videst muligt omfang sammenlignelige, bør beføjelsen til at vedtage retsakter delegeres til Kommissionen i overensstemmelse med artikel 290 i traktaten om Den Europæiske Unions funktionsmåde for så vidt angår listen over forhold, der skal behandles i hver kontrolcyklus. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning 
(
7
)
. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelse af delegerede retsakter.
(10)
For at sikre ensartede betingelser for gennemførelsen af denne forordning ved levering af BNI-aggregater til beregning af egne indtægter bør Kommissionen tillægges gennemførelsesbeføjelser til at fastlægge strukturen og de nærmere regler for oversigten over de kilder og metoder, der anvendes til at udarbejde BNI-data og deres bestanddele, i overensstemmelse med bilag A til forordning (EU) nr. 549/2013, samt en tidsplan for opdatering og fremsendelse heraf, og de specifikke foranstaltninger, der har til formål at forbedre sammenligneligheden, pålideligheden og fuldstændigheden af medlemsstaternes BNI-data på grundlag af listen over forhold, som Kommissionen har fastlagt. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 
(
8
)
.
(11)
ESSC, der er nedsat ved forordning (EF) nr. 223/2009, er i overensstemmelse med nævnte forordnings artikel 7 blevet bedt om at yde faglig rådgivning.
(12)
BNI-Udvalget, der er omhandlet i artikel 4 i Rådets forordning (EF, Euratom) nr. 1287/2003 
(
9
)
, har afgivet udtalelser for samt rådgivet og bistået Kommissionen med udøvelsen af dennes gennemførelsesbeføjelser. I henhold til strategien for en ny struktur for det europæiske statistiske system, der har til formål at forbedre koordineringen og partnerskabet i en klar pyramidestruktur inden for systemet, bør ESSC have en rådgivende rolle og bistå Kommissionen med udøvelsen af dennes gennemførelsesbeføjelser. Med henblik herpå bør BNI-Udvalget erstattes af ESSC for at bistå Kommissionen med udøvelsen af dens gennemførelsesbeføjelser i medfør af nærværende forordning. Ikke desto mindre bør Kommissionen oprette en formel ekspertgruppe, der kan bistå den i forbindelse med andre funktioner, som tidligere blev varetaget af BNI-Udvalget i henhold til forordning (EF, Euratom) nr. 1287/2003, og som ikke vedrører bistand i forbindelse med udøvelsen af Kommissionens gennemførelsesbeføjelser.
(13)
Ved Rådets direktiv 89/130/EØF, Euratom 
(
10
)
 og forordning (EF, Euratom) nr. 1287/2003 indføres en procedure til kontrol og vurdering af bruttonationalproduktdataenes (BNP-dataenes) og bruttonationalindkomstdataenes (BNI-dataenes) sammenlignelighed, pålidelighed og fuldstændighed i BNP-Udvalget og BNI-Udvalget, hvor medlemsstaterne og Kommissionen arbejder tæt sammen. Denne procedure bør tilpasses således, at der tages hensyn til brugen af BNI-data i henhold til ENS 2010 ved beregningen af egne indtægter, den reviderede tidsplan for overdragelse af egne indtægter og den seneste udvikling inden for det Europæiske Statistiske System. Direktiv 89/130/EØF, Euratom og forordning (EF, Euratom) nr. 1287/2003 bør derfor ophæves —
VEDTAGET DENNE FORORDNING:
KAPITEL I
DEFINITION OG BEREGNING AF BRUTTONATIONALINDKOMSTEN I MARKEDSPRISER
Artikel 1
1.   Bruttonationalindkomsten i markedspriser (BNI) og bruttonationalproduktet i markedspriser (BNP) defineres i overensstemmelse med det europæiske nationalregnskabssystem 2010 (ENS 2010), som er oprettet ved forordning (EU) nr. 549/2013.
2.   I overensstemmelse med punkt 8.89 i bilag A til forordning (EU) nr. 549/2013 defineres BNP som det endelige resultat af residente produktionsenheders produktionsaktivitet. Det kan defineres på tre måder:
a)
opgjort fra produktionssiden: BNP er summen af de forskellige institutionelle sektorers eller de forskellige branchers bruttoværditilvækst plus produktskatter minus produktsubsidier (som ikke er opdelt på sektorer og industrier). Det er også saldoen på den samlede økonomis produktionskonto
b)
opgjort fra anvendelsessiden: BNP er summen af residente institutionelle enheders endelige anvendelse af varer og tjenester (forbrug og bruttoinvesteringer) plus eksport og minus import af varer og tjenester
c)
opgjort fra indkomstsiden: BNP er summen af anvendelser på den samlede økonomis indkomstdannelseskonto (aflønning af ansatte, produktions- og importskatter minus subsidier, bruttooverskud af produktionen og blandet indkomst i den samlede økonomi).
3.   I overensstemmelse med punkt 8.94 i bilag A til forordning (EU) nr. 549/2013 defineres BNI som den samlede primære indkomst, som modtages af residente institutionelle enheder: aflønning af ansatte, produktions- og importskatter minus subsidier, formueindkomst (modtaget minus betalt), bruttooverskud af produktionen og blandet bruttoindkomst. BNI er lig med BNP minus primær indkomst, som skal betales af residente institutionelle enheder til ikkeresidente institutionelle enheder, plus primær indkomst, der modtages af residente institutionelle enheder fra udlandet.
KAPITEL II
FREMSENDELSE AF BNI-DATA OG SUPPLERENDE OPLYSNINGER
Artikel 2
1.   Medlemsstaterne beregner BNI som defineret i artikel 1 i forbindelse med udarbejdelsen af nationalregnskaber.
2.   I forbindelse med opstillingen af nationalregnskabet meddeler medlemsstaterne hvert år inden den 1. oktober Kommissionen (Eurostat) tallene for BNI-aggregaterne og deres bestanddele i overensstemmelse med de i artikel 1 omhandlede definitioner. Totaler for BNP og dets bestanddele leveres i overensstemmelse med de i artikel 1, stk. 2, tre omhandlede fremgangsmåder. Dataene fremsendes for det forudgående år, og eventuelle ændringer i dataene for tidligere år meddeles samtidig.
3.   Den i stk. 2 omhandlede fremsendelse af data ledsages af en rapport om BNI-dataenes kvalitet. Den pågældende rapport skal specificere den metode, der er anvendt til at udarbejde dataene, og navnlig indeholde en beskrivelse af enhver signifikant ændring i de anvendte kilder og metoder samt en redegørelse for de revisioner, der er foretaget af BNI-aggregaterne og deres bestanddele i forhold til tidligere perioder.
Artikel 3
1.   Medlemsstaterne forelægger Kommissionen (Eurostat) en oversigt over de kilder og metoder, der er brugt til at udarbejde BNI-aggregaterne og deres bestanddele i overensstemmelse med ENS 2010.
2.   Kommissionen fastlægger ved hjælp af gennemførelsesretsakter strukturen og de nærmere regler for den oversigt, der er omhandlet i denne artikels stk. 1, i overensstemmelse med bilag A til forordning (EU) nr. 549/2013 samt en tidsplan for opdatering og fremsendelse heraf. Ved udøvelsen af sine beføjelser sikrer Kommissionen, at disse gennemførelsesretsakter ikke medfører betydelige meromkostninger, som pålægger medlemsstaterne en uforholdsmæssig og uberettiget byrde. Disse gennemførelsesretsakter vedtages efter undersøgelsesproceduren, jf. nærværende forordnings artikel 8, stk. 2. Oversigten skal være i overensstemmelse med ENS 2010 og dobbeltarbejde og overbelastning skal forhindres.
3.   For nemmere at kunne lave sammenlignelige analyser af overholdelsen udarbejder Kommissionen en vejledning til oversigterne i tæt samarbejde med den ekspertgruppe, der er omhandlet i artikel 4.
KAPITEL III
PROCEDURER FOR OG KONTROL AF BEREGNINGEN AF BNI
Artikel 4
Kommissionen nedsætter en formel ekspertgruppe bestående af repræsentanter for alle medlemsstaterne og med en repræsentant for Kommissionen som formand, som skal rådgive Kommissionen om og fremsætte sine synspunkter vedrørende sammenligneligheden, pålideligheden og fuldstændigheden af BNI-beregningerne, undersøge spørgsmål vedrørende gennemførelsen af denne forordning og afgive årlige udtalelser om, hvorvidt de BNI-data til beregning af egne indtægter, som medlemsstaterne fremsender, er hensigtsmæssige.
Artikel 5
1.   Kommissionen kontrollerer kilderne og brugen heraf samt metoderne i den oversigt, der er omhandlet i artikel 3, stk. 1. En kontrolmodel, som udarbejdes af Kommissionen i tæt samarbejde med den ekspertgruppe, der er omhandlet i artikel 4, anvendes til dette formål. Modellen baseres på principperne om peer review og omkostningseffektivitet og tager højde for de delegerede retsakter, der er omhandlet i nærværende artikels stk. 2, andet afsnit.
2.   BNI-data skal være pålidelige, fuldstændige og sammenlignelige.
Kommissionen vedtager delegerede retsakter i overensstemmelse med artikel 7 for at supplere bestemmelserne i dette stykkes første afsnit ved at fastlægge listen over forhold, der skal behandles i hver kontrolcyklus for at sikre pålideligheden, fuldstændigheden og den størst mulige grad af sammenlignelighed af BNI-dataene i overensstemmelse med ENS 2010.
3.   Kommissionen fastsætter ved hjælp af gennemførelsesretsakter specifikke foranstaltninger, der kan gøre BNI-dataene mere sammenlignelige, pålidelige og fuldstændige, på grundlag af listen over forhold, som Kommissionen har fastlagt i de i denne artikels stk. 2, andet afsnit, omhandlede delegerede retsakter. Sådanne gennemførelsesretsakter skal begrundes behørigt og være i overensstemmelse med ENS 2010. Disse gennemførelsesretsakter vedtages efter undersøgelsesproceduren, jf. artikel 8, stk. 2.
Artikel 6
1.   Uden at det berører den kontrol, der er fastsat i artikel 2 i forordning (EU, Euratom) nr. 608/2014, kan Kommissionen (Eurostat) foretage BNI-informationsbesøg i medlemsstaterne, når det anses for hensigtsmæssigt.
2.   Formålet med de i denne artikels stk. 1 omhandlede informationsbesøg er at kontrollere kvaliteten af BNI-aggregaterne og deres bestanddele og at kontrollere overholdelse af ENS 2010. Kommissionen (Eurostat) skal ved udøvelse af sin ret til at gennemføre informationsbesøg overholde reglerne om statistisk fortrolighed som fastsat i kapitel V i forordning (EF) nr. 223/2009.
3.   Ved gennemførelse af informationsbesøg i medlemsstaterne kan Kommissionen (Eurostat) anmode om bistand fra nationale regnskabseksperter, som repræsenterer de nationale statistiske myndigheder i andre medlemsstater, og skal overveje, hvorvidt de vil gøre dette.
De nationale regnskabseksperter registreres på en liste, der oprettes på grundlag af frivillige forslag, der er sendt til Kommissionen (Eurostat) af de nationale myndigheder, som er ansvarlige for indberetningen af nationalregnskaber.Det er frivilligt, om nationale regnskabseksperter fra andre medlemsstater deltager i disse kontrolbesøg.
Artikel 7
1.   Beføjelsen til at vedtage delegerede retsakter tillægges Kommissionen på de i denne artikel fastlagte betingelser.
2.   Beføjelsen til at vedtage delegerede retsakter, jf. artikel 5, stk. 2, andet afsnit, tillægges Kommissionen for en periode på fem år fra den 18. april 2019. Kommissionen udarbejder en rapport vedrørende delegationen af beføjelser senest ni måneder inden udløbet af femårsperioden. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.
3.   Den i artikel 5, stk. 2, andet afsnit, omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i 
Den Europæiske Unions Tidende
 eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.
4.   Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale af 13. april 2016 om bedre lovgivning.
5.   Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom.
6.   En delegeret retsakt vedtaget i henhold til artikel 5, stk. 2, andet afsnit, træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.
Artikel 8
1.   Kommissionen bistås af Udvalget for det Europæiske Statistiske System nedsat ved forordning (EF) nr. 223/2009. Dette udvalg er et udvalg som omhandlet i forordning (EU) nr. 182/2011.
2.   Når der henvises til dette stykke, finder artikel 5 i forordning (EU) nr. 182/2011 anvendelse.
KAPITEL IV
AFSLUTTENDE BESTEMMELSER
Artikel 9
Inden den 1. januar 2023 forelægger Kommissionen Europa-Parlamentet og Rådet en rapport om anvendelsen af denne forordning.
Artikel 10
Direktiv 89/130/EØF, Euratom og forordning (EF, Euratom) nr. 1287/2003 ophæves.
Henvisninger til de ophævede retsakter gælder som henvisninger til denne forordning og læses efter sammenligningstabellerne i bilaget.
Artikel 11
Denne forordning træder i kraft på tyvendedagen efter offentliggørelsen i 
Den Europæiske Unions Tidende
.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. marts 2019.
På Europa-Parlamentets vegne
A. TAJANI
Formand
På Rådets vegne
G. CIAMBA
Formand
(
1
)
  Europa-Parlamentets holdning af 31.1.2019 (endnu ikke offentliggjort i EUT) og Rådets afgørelse af 18.2.2019.
(
2
)
  Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker og om ophævelse af forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (
EUT L 87 af 31.3.2009, s. 164
).
(
3
)
  Rådets afgørelse 2014/335/EU, Euratom af 26. maj 2014 om ordningen for Den Europæiske Unions egne indtægter (
EUT L 168 af 7.6.2014, s. 105
).
(
4
)
  Europa-Parlamentets og Rådets forordning (EU) nr. 549/2013 af 21. maj 2013 om det europæiske national- og regionalregnskabssystem i Den Europæiske Union (
EUT L 174 af 26.6.2013, s. 1
).
(
5
)
  Rådets afgørelse 2007/436/EF, Euratom af 7. juni 2007 om ordningen for De Europæiske Fællesskabers egne indtægter (
EUT L 163 af 23.6.2007, s. 17
).
(
6
)
  Rådets forordning (EU, Euratom) nr. 608/2014 af 26. maj 2014 om fastsættelse af gennemførelsesforanstaltninger til ordningen for Den Europæiske Unions egne indtægter (
EUT L 168 af 7.6.2014, s. 29
).
(
7
)
  
            
EUT L 123 af 12.5.2016, s. 1
.
(
8
)
  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (
EUT L 55 af 28.2.2011, s. 13
).
(
9
)
  Rådets forordning (EF, Euratom) nr. 1287/2003 af 15. juli 2003 om harmonisering af bruttonationalindkomsten i markedspriser (»BNI-forordningen«) (
EUT L 181 af 19.7.2003, s. 1
).
(
10
)
  Rådets direktiv 89/130/EØF, Euratom af 13. februar 1989 om harmonisering af fastlæggelsen af bruttonationalindkomsten i markedspriser (
EFT L 49 af 21.2.1989, s. 26
).
BILAG
Sammenligningstabeller
Direktiv 89/130/EØF, Euratom
Denne forordning
Artikel 1
Artikel 1, stk. 1 og 3
Artikel 2
Artikel 1, stk. 2
Artikel 3
Artikel 2, stk. 1 og 2
—
Artikel 4
Artikel 4
Artikel 3
Artikel 5
Artikel 2, stk. 3
—
Artikel 5
—
Artikel 6
—
Artikel 7
Artikel 6
Artikel 8
Artikel 7
—
Artikel 8
—
Artikel 9
—
Artikel 10
Artikel 9
—
Artikel 10
Artikel 11
—
—
Artikel 11
Forordning (EF, Euratom) nr. 1287/2003
Nærværende forordning
Artikel 1
Artikel 1
Artikel 2
Artikel 2
Artikel 3
Artikel 3
—
Artikel 4
Artikel 4
Artikel 8
Artikel 5, stk. 1
Artikel 5
Artikel 5, stk. 2
—
Artikel 5, stk. 3
—
Artikel 6
Artikel 6
—
Artikel 7
Artikel 7
Artikel 9
—
Artikel 10
Artikel 8
Artikel 11

Summary:
Harmonisering af statistikker om bruttonationalindkomst på EU-niveau
RESUMÉ AF:
Forordning (EU) 2019/516 om harmonisering af bruttonationalindkomsten i markedspriser
HVAD ER FORMÅLET MED FORORDNINGEN?
Med forordningen tilstræbes det at forbedre 
sammenligneligheden, pålideligheden
 og 
fuldstændigheden
 i 
statistik om bruttonationalindkomsten i markedspriser (BNI)
1
. Denne statistik bruges især til at beregne den største del af 
egne indtægter
 i 
Den Europæiske Unions
 (EU) 
budget
.
Den tager højde for:
det juridiske grundlag for udarbejdelse af statistikker (
artikel 338, stk. 1,
 i 
traktaten om Den Europæiske Unions funktionsmåde
)
afgørelsen om egne indtægter
 (afgørelse
2014/335/EU, Euratom
) og relateret lovgivning
Forordning (EU) 
nr. 
549/2013
 om 
EU’s national- og regionalregnskabssystem
 (kaldet 
ESA 2010
).
Den ophæver direktiv 
89/130/EØS
 og forordning (EF, Euratom) 
nr. 
1287/2003
.
HOVEDPUNKTER
Definitioner
I henhold til 
forordningen
 skal 
BNI
 og 
bruttonationalprodukt i markedspriser (BNP)
2
 defineres i overensstemmelse med ESA 2010.
Fremsendelse af data og yderligere oplysninger til 
Europa-Kommissionen
EU’s 
medlemsstater
 skal:
beregne BNI
inden den 1. oktober hvert år meddele 
Eurostat
 (Kommissionens statistiske kontor) 
dataene
 for det foregående år og eventuelle ændringer foretaget af dataene for tidligere år, såsom:
tallene for BNI-aggregaterne og deres bestanddele
totaler for BNP og dets bestanddele (i overensstemmelse med de tre tilgange)
ledsage disse data med en 
rapport om BNI-dataenes kvalitet
 med en specifikation af den metode, der er anvendt til at udarbejde dataene, og navnlig indeholde en beskrivelse af enhver signifikant ændring i de anvendte kilder og metoder samt en redegørelse for de revisioner, der er foretaget af BNI-aggregaterne og deres bestanddele i forhold til tidligere perioder
forelægge Eurostat en 
oversigt over de kilder og metoder, der er brugt
 til at udarbejde BNI-aggregaterne og deres bestanddele.
Procedurer for og kontrol af beregningen af BNI
Der er nedsat en 
ekspertgruppe
 ved 
Kommissionens afgørelse
, bestående af repræsentanter for medlemsstaterne, som skal:
rådgive Kommissionen vedrørende sammenligneligheden, pålideligheden og fuldstændigheden af BNI-beregningerne
undersøge spørgsmål vedrørende gennemførelsen af denne forordning
afgive årlige udtalelser om kvaliteten af de BNI-data til beregning af egne indtægter, som medlemsstaterne fremsender.
Hvad angår de 
oversigter
, som medlemsstaterne fremsender, verificerer Kommissionen kilderne, brugen af disse og metoderne, og foretager herunder informationsbesøg.
Gennemførelsesretsakter
 og 
delegerede retsakter
Forordningen give Kommissionen beføjelse til at vedtage:
delegerede retsakter
 med angivelse af den liste over forhold, der skal behandles i hver kontrolcyklus for at sikre pålideligheden, fuldstændigheden og den højest mulige grad af sammenlignelighed i BNI-data i overensstemmelse med ESA 2010
specifikke gennemførelsesretsakter
 for at gøre BNI-data mere sammenlignelige, pålideligt og fuldstændige på baggrund af listen over forhold, der er angivet i de delegerede retsakter.
I oktober 2020 vedtog Kommissionen 
gennemførelsesforordning (EU) 
2020/1546
, der fastlægger strukturen og de nærmere regler for oversigten over de kilder og metoder, der anvendes til at udarbejde BNI-aggregaterne og deres bestanddele i overensstemmelse med ESA 2010.
I november 2021 vedtog Kommissionen:
Gennemførelsesforordning (EU) 
2021/1947
 om definitionen af medlemsstaternes geografiske område med henblik på forordning (EU) 2019/516
Gennemførelsesforordning (EU) 
2021/1948
 om behandlingen af tilbagebetaling af moms til ikkeafgiftspligtige personer og til afgiftspligtige personer for virksomhed, som er fritaget for afgift, med henblik på forordning (EU) 2019/516
Gennemførelsesforordning (EU) 
2021/1949
 om principperne for estimering af boligtjenester med henblik på forordning (EU) 2019/516.
I november 2023 vedtog Kommissionen 
gennemførelsesforordning (EU) 
2023/2493
 om behandling i nationale regnskaber af ikkeopkrævet moms som følge af momsunddragelse og insolvens (forskellen mellem teoretiske momsindtægter og faktiske momsindtægter).
I november 2025 vedtog Kommissionen 
Gennemførelsesforordning (EU) 
2025/2251
 om foranstaltninger vedrørende fuldstændighed med henblik på forordning (EU) 2019/516. Den fastsætter harmoniserede regler for at forbedre fuldstændigheden af BNP som en væsentlig bestanddel af medlemsstaternes BNI.
Udvalget for det Europæiske Statistiske System
Eurostat bistås og modtager rådgivning fra 
Udvalget for det Europæiske Statistiske System
, der er sammensat af repræsentanter fra medlemsstaterne med en repræsentant for Kommissionen som formand.
Rapport
Kommissionen forelagde sin 
rapport
 for 
Europa-Parlamentet
 og 
Rådet for Den Europæiske Union
 om anvendelsen af forordningen inden fristen den 
1. januar 2023
.
HVORNÅR GÆLDER FORORDNINGEN FRA?
Den trådte i kraft den 
18. april 2019
.
BAGGRUND
For yderligere oplysninger henvises til:
Bruttonationalindkomst
 (Eurostat).
VIGTIGE BEGREBER
Bruttonationalindkomst i markedspriser (BNI).
 Den samlede primære indkomst, som modtages af residente institutionelle enheder: aflønning af ansatte, produktions- og importskatter minus subsidier, formueindkomst (modtaget minus betalt), bruttooverskud af produktionen og blandet bruttoindkomst. BNI er lig med BNP minus primær indkomst, som skal betales af residente institutionelle enheder til ikkeresidente institutionelle enheder plus primær indkomst, der modtages af residente institutionelle enheder fra udlandet.
Bruttonationalprodukt i markedspriser (BNP).
 Den samlede værdi af varer og tjenesteydelser produceret i en økonomi til markedspriser. BNP kan beregnes efter tre tilgange: produktion (baseret på værditilvækst), indkomst (baseret på aflønning af ansatte og driftsoverskud) og udgifter (baseret på endeligt forbrug, investeringer og nettoeksport).
HOVEDDOKUMENT
Europa-Parlamentets og Rådets forordning (EU) 
2019/516
 af 
19. marts 2019
 om harmonisering af bruttonationalindkomsten i markedspriser og om ophævelse af Rådets direktiv 89/130/EØF, Euratom og Rådets forordning (EF, Euratom) 
nr. 1287/2003
 (»BNI-forordningen«) (EUT L 91 af 
29.3.2019
, 
s. 19-24
).
TILHØRENDE DOKUMENTER
Kommissionens Gennemførelsesforordning (EU) 
2025/2251
 om foranstaltningerne vedrørende fuldstændighed med henblik på Europa-Parlamentets og Rådets Forordning (EU) 2019/516.
Kommissionens gennemførelsesforordning (EU) 
2023/2493
 af 15. november 2023 om behandling af ikkeopkrævet moms som følge af momsunddragelse og insolvens (afvigelsen mellem teoretiske momsindtægter og faktiske momsindtægter) i nationalregnskabet i forbindelse med anvendelsen af Europa-Parlamentets og Rådets forordning (EU) 2019/516 om harmonisering af bruttonationalindkomsten i markedspriser
Forordning (EU, Euratom) 
2021/768
 om gennemførelsesforanstaltninger til ordningen for Den Europæiske Unions egne indtægter.
Kommissionens Gennemførelsesforordning (EU) 
2021/1947
 om definitionen af medlemsstaternes geografiske område med henblik på Europa-Parlamentets og Rådets forordning (EU) 2019/516 om harmonisering af bruttonationalindkomsten i markedspriser (BNI-forordningen).
Kommissionens gennemførelsesforordning (EU) 
2021/1948
 om behandlingen af tilbagebetaling af moms til ikkeafgiftspligtige personer og til afgiftspligtige personer for virksomhed, som er fritaget for afgift, med henblik på BNI-forordningen.
Kommissionens gennemførelsesforordning (EU) 
2021/1949
 om principperne for estimering af boligtjenester med henblik på Europa-Parlamentets og Rådets forordning (EU) 2019/516 om harmonisering af bruttonationalindkomsten i markedspriser (BNI-forordningen).
Kommissionens gennemførelsesforordning (EU) 
2020/1546
 om strukturen og de nærmere regler for oversigten over de kilder og metoder, der anvendes til at udarbejde bruttonationalindkomstaggregaterne og deres bestanddele i overensstemmelse med ENS 2010.
Kommissionens Delegerede Forordning (EU) 
2020/2147
 af 8. oktober 2020 om supplerende regler til Europa-Parlamentets og Rådets forordning (EU) 2019/516 for så vidt angår fastlæggelse af listen over forhold, der skal behandles i hver kontrolcyklus
Afgørelse
 om nedsættelse af Kommissionens Ekspertgruppe for Bruttonationalindkomst.
Konsolideret udgave af traktaten om Den Europæiske Unions funktionsmåde - 
Artikel 338
 om statistik.
2014/335/EU, Euratom
: Rådets afgørelse af 26. maj 2014 om ordningen for Den Europæiske Unions egne indtægter.
Europa-Parlamentets og Rådets forordning (EU) 
Nr. 
549/2013
 om det europæiske national- og regionalregnskabssystem i Den Europæiske Union (‘ESA 2010’).
Efterfølgende ændringer til forordning (EU) have er blevet indarbejdet i grundteksten. Denne 
konsoliderede udgave
 har ingen retsvirkning.
Europa-Parlamentets og Rådets forordning (EF) 
nr. 
223/2009
 om europæiske statistikker.
Se den 
konsoliderede udgave
.
seneste ajourføring 
18.12.2025